दिनों-दिन कंस का आतंक बढ़ता गया। देवकी वसुदेव को नित्य नई यातनाएं झेलनी पड़ रही थी. कंस के अत्याचारों से प्रजा त्राहि-त्राहि कर रही थी। चारों ओर भय और आतंक का वातावरण था। दुर्गति से छुटकारा पाने का कोई उपाय नहीं सूझ रहा थ।. सब के चहरे मुरझा चुके थे। कोई महापुरुष इस भयंकर दुर्गति से उबारने के लिए अवश्य अवतरित होगा- आशा की यही किरण सबके ह्रदय को जागृत किये हुए थी। तब दया के सागर, दुखहर्ता, दीनदयाल, भक्तों को अभय करने वाले परमपिता नारायण का ह्रदय द्रवित हो गया। श्रीभगवान ने भूलोक में अवतरित होने की अपनी इच्छा प्रकट करते हुए योगमाया से कहा-"हे देवी कल्याणी ! मैं मथुरा में देवकी के गर्भ से उत्पन्न होउंगा। तुम उसी दिन और उसी घड़ी नन्द के यहाँ यशोदा के गर्भ से उत्पन्न होना।" "जैसी आपकी आज्ञा"- कहकरयोगमाया यशोदा के गर्भ में स्थापित हो गई।